**Motivācijas vēstules paraugs**

SIA „XYZ”

Brīvības iela 1 – 11

Rīga, LV-1010

Valdis Bērziņš

Rožu iela 10

Rīga, LV-1010

e-pasts: [valdis.berzins@...lv](mailto:valdis.berzins@...lv)

tālr.....

**PIETEIKUMS**

Atsaucoties uz SIA „XYZ” interneta vietnē [www.xyz.lv](http://www.xyz.lv) publicēto vakanci, vēlos pieteikties uz sabiedrisko attiecību speciālista amatu uzņēmumā SIA „XYZ”.

Mana iepriekšējā darba pieredze ir bijusi saistīta ar mediju plānošanu, kas ļāvis man veidot kontaktus ar žurnālistiem un nozares speciālistiem. Man ir iemaņas projektu vadībā, ko esmu ieguvis, strādājot mediju aģentūrā.

Man piemīt augsta atbildības sajūta, esmu komunikabls un spēju rast ātrus risinājumus dažāda veida problēmām. Šīs īpašības esmu attīstījis, strādājot ar plašu klientu loku, cenšoties atrast labāko risinājumu katrai situācijai.

SIA „XYZ” ir progresīvs un mūsdienīgs uzņēmums, kurā saskatu iespējas attīstīt savas profesionālās prasmes. Mana ilggadējā pieredze darbā ar medijiem būs vērtīgs ieguldījums uzņēmuma sabiedrisko attiecību attīstīšanā.

Pateicos par manas kandidatūras izskatīšanu. Augsti novērtēšu uzaicinājumu uz darba interviju, lai izvērtētu manas iespējas kandidēt uz šo amatu.

Ar cieņu,

Valdis Bērziņš

01.01.2017.